ทองหยด จิตตวีระ

ทองหยด จิตตวีระ เป็นอดีตรองนายกรัฐมนตรี ในรัฐบาลพลเอกเปรม ติณสูลานนท์ และรัฐบาลพลเอกชาติชาย ชุณหะวัณ เป็นอดีตรัฐมนตรีว่าการกระทรวงพาณิชย์ และอดีตรัฐมนตรีว่าการกระทรวงสาธารณสุข และเป็นอดีตสมาชิกสภาผู้แทนราษฎร 2 จังหวัด คือ จังหวัดระนอง และจังหวัดสุพรรณบุรี และอดีตนายกสมาคมสันนิบาทเทศบาลแห่งประเทศไทย

ประวัติ 
ทองหยด จิตตวีระ เกิดเมื่อวันที่ 12 ตุลาคม พ.ศ. 2452

การทำงาน

ฝ่ายนิติบัญญัติ 
ทองหยด เป็นสมาชิกสภาผู้แทนราษฎรจังหวัดสุพรรณบุรี ได้รับเลือกตั้งสมัยแรก จากการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 สังกัดพรรคเสรีมนังคศิลา และได้รับเลือกตั้งต่อเนื่องอีก 5 สมัยติดต่อกัน ถึงการเลือกตั้ง พ.ศ. 2522 จากนั้นจึงได้ย้ายมาลงสมัครรับเลือกตั้งในเขตจังหวัดระนอง และได้รับเลือกตั้งอีกเป็นสมัยที่ 7 ในการเลือกตั้ง พ.ศ. 2531 สังกัดพรรคกิจสังคม

นอกจากนั้นเขาเคยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516

ฝ่ายบริหาร 
ทองหยด จิตตวีระ ได้รับแต่งตั้งเป็นรัฐมนตรีว่าการกระทรวงพาณิชย์ ในรัฐบาลหม่อมราชวงศ์คึกฤทธิ์ ปราโมช ในปี พ.ศ. 2518 จนถึงเดือนมกราคม พ.ศ. 2519 แต่ยังคงทำหน้าที่รักษาการจนกว่าจะได้รัฐบาลใหม่ในเดือนเมษายนของปีเดียวกัน

ต่อมาได้รับแต่งตั้งเป็นรัฐมนตรีว่าการกระทรวงสาธารณสุข ในรัฐบาลพลเอกเปรม ติณสูลานนท์ เมื่อเดือนมีนาคม พ.ศ. 2523 และถูกปรับออกจากตำแหน่งในเดือนมีนาคม พ.ศ. 2524 กระทั่งเขาได้รับแต่งตั้งกลับเข้ามาเป็นรองนายกรัฐมนตรี ในรัฐบาลเดิมอีกครั้ง เมื่อเดือนธันวาคมของปีเดียวกัน

ในปี พ.ศ. 2533 ทองหยดได้รับแต่งตั้งเป็นรองนายกรัฐมนตรี สมัยที่ 2 ในรัฐบาลพลเอกชาติชาย ชุณหะวัณ (ชาติชาย 5)

พรรคการเมือง 
ทองหยด เคยเป็นรองหัวหน้าพรรคธรรมสังคม ในปี พ.ศ. 2517

ถึงแก่อนิจกรรม 
ทองหยด จิตตวีระ เสียชีวิตด้วยอาการหัวใจล้มเหลว เมื่อวันที่ 2 ธันวาคม พ.ศ. 2534 รวมอายุ 82 ปี

เครื่องราชอิสริยาภรณ์

อ้างอิง 

นักการเมืองไทย
รองนายกรัฐมนตรีไทย
รัฐมนตรีว่าการกระทรวงสาธารณสุขไทย
รัฐมนตรีว่าการกระทรวงพาณิชย์ไทย
สมาชิกสภาผู้แทนราษฎรจังหวัดสุพรรณบุรี
สมาชิกสภาผู้แทนราษฎรจังหวัดระนอง
สมาชิกสภานิติบัญญัติแห่งชาติ
พรรคเสรีมนังคศิลา
พรรคสหภูมิ
พรรคชาติสังคม
พรรคสหประชาไทย
พรรคธรรมสังคม
พรรคกิจสังคม
เสียชีวิตจากภาวะหัวใจล้มเหลว
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.